ครึ่งบ่ายไม้สั้น – บล.คันทรี่กรุ๊ป
บริษัทหลักทรัพย์ คันทรี่กรุ๊ป สรุปทิศทางและแนวโน้มตลาดบ่ายนี้
7 เม.ย. 2558

สรุปตลาดภาคเช้า
ตลาดภาคเช้าปิดปรับตัวขึ้นตามภูมิภาคเอเชีย ตอบรับกระแสที่ธนาคารกลางสหรัฐ (FED) อาจยังไม่รีบร้อนในการปรับขึ้นดอกเบี้ยหลังจากที่การจ้างงานนอกภาคเกษตรสหรัฐเดือนมีนาคมออกมาเพิ่มขึ้นเพียง 126,000 ต่ำคาดการณ์ของตลาด ดัชนี SET index ปิด +17.02 จุด มาอยู่ที่ 1,553.07 จุด มูลค่าซื้อขาย 1.56 หมื่นล้านบาท 
 
แนวโน้ม ภาคบ่าย
คาดตลาดในช่วงบ่ายทรงตัวในแดนบวกด้วยอัพไซด์ที่จำกัดตัว นักลงทุนยังคงจับตาผลการประชุม ธนาคารกลางญี่ปุ่นในวันที่ 8 เมษายน ซึ่งตลาดคาดว่าที่ประชุมยังคงระดับวงเงินเข้าซื้อพันธบัตรคงเดิม 80 ล้านล้านเยน และจับตารายงานผลการประชุม FOMC ในวันพุร่งนี้ในประเด็นดอกเบี้ยที่จะออกมาเชิงผ่อนคลาย รวมถึงระยะเวลาชำระหนี้กรีซ ให้กับ IMF 494 ล้านดอลลาร์สหรัฐในวันที่ 9 เมษายน 
 
วิเคราะห์ทางเทคนิค
TFI ราคาปิด 1.59 บาท
แนวรับ 1.57 บาท  แนวต้าน 1.74  บาท
แนว cut loss หากใกล้จะหลุด 1.52 บาท
กราฟ TFI  เกิดสัญญาณซื้อทางเทคนิค โดยแท่งเทียนเกิด Bottom out โค้งตัวเป็นรูปถ้วยหงาย ขณะที่ RSI และ MACD มี buy signal ชัดเจน อีกทั้งรูปแบบราคามีโอกาสฟอร์มตัวเป็น Head&amp;Shoulder แนะนำเข้าซื้อเก็งกำไร 
 
PPP ราคาปิด 8.60 บาท
แนวรับ 8.50 บาท   แนวต้าน 9.00  บาท
แนว cut loss หากใกล้จะหลุด 8.30 บาท
กราฟ PPP เคลื่อนไหวเชื่องช้า แต่ฟอร์มตัวเป็นกระทะหงาย หลังจากปรับฐานลงมาราว 3 สัปดาห์ การเดินออกด้านข้างและมีราคาปิดที่สูงขึ้นทำให้ MACD เกิดโค้งตัวเป็นสัญญาณซื้อล่วงหน้า เหมาะแก่การเข้าสะสมก่อนที่จะขึ้นได้ยาว แนะนำสะสม 
 
เด็กแนว
–  CHO กราฟดีขึ้นเรื่อย ๆ สำหรับหุ้นตัวนี้ แต่ถือว่ายังมาน้อยและต้องดีกว่านี้อีกเยอะ   ราคาที่ไหลลงลึก  แต่เทคนิคบอกเกิด Bullish divergence อย่างนี้จัดเบาๆ ไม่ได้นะ  เพราะเวลามาจะวิ่งเป็นพายะบุแคม  วันก่อนบอกไปแล้วว่าปีนี้เป็นปีที่โดดเด่นและจะต่อเนื่องไปอีกหลายปี เพราะมีงานในมือที่รอรับรู้ไม่น้อย  ส่วนโครงการที่รอลุ้นคือต่อเรือตรวจการณ์ของกองทุนมูลค่าหลายพันล้านบาทถ้าข่าวนี้ออกราคาน่าจะแรง  และสิ่งที่เลิศหรูฝุดๆ คือ CHO เป็นหนึ่งในแกนนำ ลงขันกันใส่เงินตั้งบริษัทขึ้นมาเพื่อร่วมกันพัฒนาเมืองใหม่   โดยจะมีการก่อสร้างระบบสาธารณูปโภคทั้งระบบ  รวมทั้งรถไฟฟ้าซึ่งเป็นนโยบายของภาครัฐ โดยคาดว่าบริษัทจะเป็นผู้ที่ได้รับงานดังกล่าวจำนวนหลายพันล้านบาทบริษัทจะโตอย่างบูรณาการชั่วลูกชั่วหลาน  แต่ที่กำลังจะร้อนแรงมากสุดในเวลาอันใกล้นี้คือ การที่บริษัทเพิ่งตัดสินใจหมาดๆ กระโดดเข้าประมูลรถเมล์ NGV 489 คัน  หลังจากที่เคยประกาศว่าไม่เข้าร่วม  เมื่อพิจารณาต่างๆ และคุยกับพันธมิตร จึงสรุปว่ายื่นประมูลเต็มตัว ถ้าเป็นงั้น เราก็ต้องลุยหุ้นด้วย  เล็งกราฟดีๆ  ตั้งลำสวยมาก เจอกัน 4 บาท
–  PCA  บริษัทดีๆอย่างนี้ แต่ราคาหุ้นลงเลียดติดดิน เด็กแนวชอบอย่างมาก เพราะนี่คือไม้แรกของรอบใหญ่ที่พร้อมจะขึ้น  บริษัทดำเนินธุรกิจ ออกแบบ ติดตั้ง  และขายอุปกรณ์ ICT รวมทั้ง Set Top Box ด้วย   ปี 58 นี้กำไรจะโตเกือบเท่าตัวจากปีก่อน  และปี 59 อานิสงส์จาก 4G จะทำให้ได้งานเพิ่มบานตะไท   จัดเป็นหุ้น PE ไม่สูงในกลุ่มวางระบบที่น่าสนใจ  หากปีนี้กำไรเพิ่มเป็น 100 ล้านบาท  ราคาหุ้นที่เหมาะสมควรจะอยู่ไม่น้อยกว่า 7 บาทที่ PE เพียง 18 เท่า ขณะที่ symc, ilink,css ค่า PE ระดับ 23 เท่าไปแล้ว จึงถือว่านี่ถูกเกินไป   ส่วนกราฟนั้นให้พิจารณาทางเทคนิคกันให้ดี เครื่องมือต่างๆ  สร้างสัญญาณซื้อล่วงหน้ารอแล้ว แค่มีโวลุ่มมาเติมก็จะวิ่งแรง  และยาวคำโตๆ  สะสมกันเถอะก่อนที่ราคาจะวิ่ง เราได้ไม้แรกไว้ก่อนจะได้ไม่ต้องไปไล่ซื้อทีหลัง